Missatge: Caldria fer una mena de reflexió crítica no de les xarxes socials, sinó d’internet.Els que portem com 20 anys a la xarxa vivint i patint els canvis esdevinguts en els últims 20 anys, sabem que això no és la cosa que volíem i gaudíem fa 20 anys. Durant els primers anys del segle XXI les xarxes eren com més personals. Tot es feia en fòrums alguns massius i altres de xicotets. També teníem esta mena de problemes amb gent que destacava, però, com que la cosa estava més descentralitzada, tot quedava al fòrum, com el xat però amb més privacitat..Amb la massificació d’internet i l’arribada de pèrfids portals com YouTube, MySpace o Facebook la gent ha començat a fer ús de la xarxa indiscriminadament. En un principi sembla que pot tindre un aspecte positiu, però l’apertura d’una tecnologia més potent i expansiva que l’anterior, comporta una major visibilitat i majors problemes para controlar les masses (virals), ja bastant incontrolables per natura pròpia. Sobre este tema recomane l’últim episodi de la tercera temporada de Black Mirror.També les xarxes socials comporten un altre problema que és el tancament ideològic. Abans i ara, tots sabem que els fòrums tenen una temàtica concreta i una ideologia única o central com és l’independentisme al xat, però a les xarxes socials, on suposadament tenim amics de tots els colors, ignorem els amics que compartixen coses que no ens interessa i fins i tot, com s’ha dit més d’una vegada al xat, s’elimina els contactes d’ideologies contràries. I, si no ho fem, el mateix FB ens ajuda a censurar les opinions díscoles.I finalment, amb la necessitat d’atenció, la innovació amb idees més extravagants.No parle de la privadesa al web..perquè...buf..
Emocions: sadness
disgust
distrust

Resposta: És el problema d'haver regalat màscares a tothom. Això ja passava a inicis de segle. És cert que tot quedava en petits micromóns, però hi havia el mateix perfil de gent que ara. Ara tot està sobredimensionat, perquè mai els humans hem tingut a l'abast cap eina que ens permetés arribar a qualsevol persona amb un sol clic. I això implica que la temptació de fer-ne un ús inadequat, sabent que ets anònim, augmenti.
Emocions: anger, fear